Međunarodni filmski i muzički festival Kustendorf

Međunarodni filmski i muzički festival Kustendorf (International Film and Music Festival Küstendorf) je filmski i muzički festival koji se svake godine od 2008. organizira u etno-selu Drvengrad na brdu Mećavnik kod Mokre Gore, Užice u Srbiji. Osnivač i direktor festivala je filmski redatelj Emir Kusturica. Selektori festivala su sam Emir Kusturica i njegova kći Dunja Kusturica. Osnovan je 14. januara 2008. s ambicijom da se mladim filmskim stvaraocima pruži šansa da prikažu svoja ostvarenja. Kustendorf filmski festival je zamišljen i kao mjesto susreta velikana suvremenog filma, mladih filmskih stvaralaca i studenata režije koji sudjeluju u natjecateljskom dijelu sa svojim filmovima kratkog metra, i afirmiranih svjetskih redatelja i glumaca čiji se filmovi prikazuju van natjecateljske konkurencije. Festival predstavlja i susret muzičkih  sastava koji svake festivalske večeri održavaju koncerte. 

 Programi festivala 
Filmski program
 Natjecateljski program - glavni program festivala gdje sudjeluje preko dvadeset filmova iz svih dijelova svijeta koji se natječu za tri nagrade: "Zlatno jaje", "Srebrno jaje" i "Brončano jaje".
 Suvremene tendencije - dio programa gdje se prikazuju neki od najistaknutijih filmova iz prethodne godine.
 Retrospektiva velikana - dio programa festivala gdje se prikazuju filmovi u kome uloge igraju velikani glume.
 Novi Autori - dio programa na kojem se predstavljaju debitantski dugometražni filmovi.
 Velika glumačka dostignuća - dio programa u kojem se predstavljaju remek djela iz historije filmske umjetnosti.
 Prateći program - u njemu se prikazuju nesvakidašnja ostvarenja mladih filmskih autora.
Muzički program - organizira se svake večeri nakon filmskih projekcija i radionica u vidu koncerata muzičih skupina.

 Žiri 
Svake godine članovi žirija u natjecateljskoj konkurenciji budu ugledni filmski radnici iz Srbije i ostalih dijelova svijeta. Pored žirija koji proglašava najbolje filmove, određuje se i žiri za dodjelu nagrade "Vilko Filač" za najbolju fotografiju.
 Reference 

Vanjski linkovi
 Küstendorf Film and Music Festival

Kustendorf
Kustendorf
Kustendorf
*